Aurora Plastic Monster

Aurora Plastic Monster er et norsk rockeband fra Oslo, dannet i 2002. I 2008 kom duoen ut med debutalbumet No Happy Endings. I 2010 kom oppfølgeren ...Lips Are Blue, Eyes Are Red....

Aurora Plastic Monster ble ukas Urørt i mars 2008. Bandet hadde to medlemmer, noe som i tillegg til musikkstilen fikk Urørt til å kalle dem for «Norges svar på The White Stripes».«Ukas Urørt (U5) Aurora Plastic Monster», NRK.no 7. mars 2008

Bandets to første utgivelser var EP-er; Supernormal Devil Happenings i 2004 og Bring In the Roller of Big Cigars i 2005. Den første ble sluppet i mai 2004 på Mir,Aftenposten Aften 12. mai 2004 og fikk en kort anmeldelse i Aftenposten Aften, en firer, hvor Harald Fossberg slo fast at bandets garasje- og stonerrock var «mørk» og preget av «den fuktige kjellerlyden». «Uten gitarer låter dette riktig så grisete, og ikke alt svinger like mye».Albumanmeldelse av Harald Fossberg, Aftenposten Aften 31. august 2004 Musikkavisen Backstage tydde også til «Norges White Stripes»-bildet. Også denne anmelderen ga en firer, men ga ros for at duoen klarte å variere tross sin minimale besetning. Måten de gjorde det på var å «spille på dynamikk, intensitet og grader av støy», samt å bytte på å synge. Lill J. Halbakken fikk skussmål for «en rå stemme som lett kan sammenlignes med rockens få store rockedronninger». På den annen side var musikken «mørk og dyster» og ikke for «de store massene».Albumanmeldelse av he, Musikkavisen Backstage 3/2004

Bring in the Roller of Big Cigars fikk 7 av 10 poeng i magasinet Mute, med ros til «skitten, slibrig og skranglete stonerrock» og «tøff, rufsete og upretensiøs hardrock».Albumanmeldelse av Pål Flodin, Mute 18/2005 Slippkonserten var først i februar 2006 på Verkstedet.Aftenposten Aften 23. februar 2006

Det første albumet No Happy Endings fikk enda en firer, denne gangen i Østlendingen. Albumet ble kalt en «sterk debut av et lovende band» som klarte å låte «tøft, passe rufsete og veldig intenst». Albumet var ikke akkurat kommersielt, spilt inn som det var «i en fuktig kjeller» og med adjektiver som nihilistiske tekster, tungt og kompromissløst.Albumanmeldelse av Per Kristian Hansen, Østlendingen 8. april 2008

Medlemmer
 Lill J. Halbakken – bass, vokal
 Thomas Støyva – trommer, vokal

Tidligere medlem
 Helga Trømborg – tangenter

Diskografi
Supernormal Devil Happenings (2004)
 «I Won't Bleed»
 «Reality»
 «Fast Towards the Other Side»
 «Come on Out»
 «Dead on Time»
 «Human Android»
 «Scared»
 «Strychnine»

Bring in the Roller of Big Cigars (2005)
 «Step Inside»
 «Ticket to Ride»
 «Taking It All»
 «Aircraft»
 «Thrill»
 «Dead on Time» (Remix)

No Happy Endings (2008)
 «From Nobody»
 «No Happy Endings»
 «Light or Gloom»
 «Aerobrain»
 «No Guarantee»
 «Palm of My Hand»
 «Hell of a Row»
 «Evil Eye»
 «Dreary»
 «Lucifer Sam»
 «Good Luck»

«Lost World» (singel, 2009)
...Lips Are Blue, Eyes Are Red... (2010)
 «Wait and See»
 «Well You Know»
 «Easily Bored»
 «All Is Evil»
 «Track of Time»
 «Make Me Feel Free»
 «No Rest No Light»
 «Cupid Gone Mad»
 «Lost World» (LP-versjon)
 «There's Nothing New Under the Sun»
 «Find Our Way Back Home»
 «Rainy Day»

Referanser

Kategori:Norske rockegrupper
Kategori:Band etablert i 2002